                             højesterets dom
                           afsagt torsdag den 29. april 2010
sag 318/2009
(2. afdeling)
rigsadvokaten
mod
t1
(advokat henrik dupont jørgensen, beskikket),
t2
(advokat niels anker michaelsen, beskikket),
t3
(advokat mogens popp-madsen, beskikket)
og
t4
(advokat johnny norup, beskikket)
i tidligere instanser er afsagt dom af retten i kolding den 27. februar 2009 og af vestre
landsrets 9. afdeling den 12. august 2009.
i pådømmelsen har deltaget fem dommere: per sørensen, per walsøe, poul dahl jensen, jens
peter christensen og michael rekling.
påstande
dommen er anket af de tiltalte, t1, t2, t3 og t4, med påstand om frifindelse for udvisning,
subsidiært at udvisning sker betinget efter udlændingelovens § 24 b. vedrørende straffene har
de tiltalte påstået stadfæstelse.
anklagemyndigheden har påstået skærpelse af straffene og stadfæstelse af bestemmelserne
om udvisning.
                                                 - 2 -
højesterets begrundelse og resultat
der er i forhold 2 tale om voldtægt begået af de fire tiltalte i forening mod en 14-årig pige.
højesteret finder, at straffen i et sådant tilfælde som udgangspunkt må fastsættes til fængsel i
3 år og 6 måneder.
fire dommere – per sørensen, per walsøe, poul dahl jensen og jens peter christensen – ud-
taler:
vi finder, at der ikke foreligger omstændigheder, der kan begrunde, at dette udgangspunkt
fraviges, og stemmer herefter for at forhøje straffene for t1, t2 og t4 til fængsel i 3 år og 6
måneder og straffen for t3, der var 16 år på gerningstidspunktet, til fængsel i 3 år.
dommer michael rekling udtaler:
under hensyn til det, der passerede umiddelbart forud for forhold 2 i forbindelse med forhold
1 samt optakten hertil, finder jeg, at der foreligger grunde til at fravige det nævnte udgangs-
punkt. jeg stemmer herefter for at fastsætte straffene for t1, t2 og t4 til fængsel i 3 år og
straffen for t3 til fængsel i 2 år og 9 måneder.
afgørelsen vedrørende strafudmålingen træffes efter stemmeflertallet.
af de grunde, der er anført af landsretten, tiltræder højesteret, at alle de tiltalte udvises med
indrejseforbud for bestandig.
de tiltalte har fortsat været frihedsberøvet under anken.
                                       thi kendes for ret:
t1 straffes med fængsel i 3 år og 6 måneder.
t2 straffes med fængsel i 3 år og 6 måneder.
                                              - 3 -
t4 straffes med fængsel i 3 år og 6 måneder.
t3 straffes med fængsel i 3 år.
i øvrigt stadfæster højesteret landsrettens dom.
de tiltalte skal solidarisk betale sagens omkostninger for højesteret, dog således at de hver
især skal betale salæret til deres beskikkede forsvarer.
